b'\n_START_ARTICLE_\nCuernavaca\n_START_PARAGRAPH_\nCuernavaca er hovedstaden og den st\xc3\xb8rste by i den Mexicanske stat Morelos med 349.102 registrerede indbyggere (2005). Det ansl\xc3\xa5s at der reelt bor 480.000 (2005). Byen blev grundlagt ca. 1200 f.kr. n\xc3\xa6r Gualupita af Olmekerne, kendt som "moder-kulturen" blandt Mesoamerikanerne. Den er lokaliseret ca. 85 km syd for Mexico City._NEWLINE_Byen er i folkemunde kendt under navnet "The eternal spring" (det evige for\xc3\xa5r), grundet sit stabile klima og varierede vegetation, hvilket til dels skyldes byens beliggenhed omgivet af bjerge. Temperaturen overstiger sj\xc3\xa6ldent 28 C eller falder under 15 og gennemsnittemperaturen ligger p\xc3\xa5 21.1 C. F\xc3\xb8r spansk indtr\xc3\xa6ngen i omr\xc3\xa5det brugte Aztekernes ledere omr\xc3\xa5det som et fristed, n\xc3\xa5r klimaet i andre egne var h\xc3\xa5rdf\xc3\xb8r. I dag fungerer byen som et fristed for Mexico Citys elite samt udenlandske turister, af hvilke hovedparten er amerikanere._NEWLINE_Navnet Cuernavaca stammer fra et Nathuatl ord "Cuauhnahuac", hvilket betyder "omgivet af tr\xc3\xa6er" eller "t\xc3\xa6t ved tr\xc3\xa6er". Navnet blev senere tilpasset den spanske tunge, eftersom spaniolerne ikke kunne udtale de indf\xc3\xb8dtes navngivning af stedet._NEWLINE_Gennem tiden har Cuernavaca huset mange historiske personligheder, alt fra kunstnere til politiske kometer.Nok mest kendt er Hernan Cortes (1485 \xe2\x80\x93 2. december 1547), som var grundl\xc3\xa6gger af det spanske herred\xc3\xb8mme over Mexico, hvis residens og borg (Palacio de Cortes) er beliggende i byens centrum, og er bygget ovenp\xc3\xa5/af et Aztekisk tempel, som var i brug frem til hans ankomst. Borgen er \xc3\xa5ben for offentligheden, og fungerer som et museum, der fort\xc3\xa6ller omr\xc3\xa5dets historie fra Olmekerne frem til den Mexicanske Revolution. Det er specielt kendt for et 22x4 meter v\xc3\xa6gmaleri af Diego Rivera.'